અગસ્ત્યે દર્શાવ્યું કે આપણે મોટા પાયા પર ભૌતિક વિકાસ કરવા પ્રયાસ કરીને આર્થિક રીતે સમૃદ્ધ થઈ શકીએ, પણ આવી આર્થિક સમૃદ્ધિ ત્યારે ટકી શકે કે જ્યારે આપણું ચિંતન બીજાને પણ સમૃદ્ધ, સુખી અને સ્વચ્છ રાખવાનું હોય. જો પૃથ્વીનાં સાધનોને બેફામ રીતે વાપરીએ, બગાડ કરીએ અને શોષણ કરીએ તો પૃથ્વી અને પર્યાવરણ બદલો લીધા વગર રહેવાના નથી. પાણીની અછત, રોગ, વિવિધ પ્રકારના પ્રદૂષણો, વિનાશક ઋતુ પરિવર્તનો અને પાર વગરનાં કષ્ટો આવવાનાં છે. આપણે આધ્યાત્મિક સાધના દ્વારા પૃથ્વી, પર્યાવરણ અને અન્ય જીવસૃષ્ટિની પ્રેમથી સેવા કરતાં શીખવાનું છે.